ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660047362

ขอให้ปรับปรุงการให้บริการของเจ้าหน้าที่ตำแหน่งระดับหัวหน้า ประจำห้องสมุดเพื่อการเรียนรู้  ถนนนวมินทร์ ซอยนวมินทร์ 12  แยก 23 แขวงบางกะปิ เขตบางกะปิ กรุงเทพมหานคร เนื่องจากผู้ร้องแจ้งว่าบ้านของผู้ร้องตั้งอยู่ตรงข้ามกับห้องสมุดเพื่อการเรียนรู้ดังกล่าวที่อยู่ในความรับผิดชอบของกรุงเทพมหานคร มานานกว่า 20 ปีแล้ว ซึ่งเจ้าหน้าที่ตำแหน่งระดับหัวหน้าคนก่อนเป็นคนที่ใจดีรับฟังประชาชนและผู้ร้องเวลามีปัญหา เพราะทางห้องสมุดเพื่อการเรียนรู้มักมีการตัดต้อนไม้เป็นประจำทำให้ประชาชนไม่มีที่หลบแดด ดังนั้นประชาชนจึงเข้ามาหลบแดดและจอดรถกีดขวางบริเวณหน้าบ้านของผู้ร้องซึ่งมีปัญหามาโดยตลอดบางครั้งผู้ร้องก็ได้แจ้งป้ายทะเบียนรถที่สร้างความเดือดร้อนให้เจ้าหน้าที่ตำแหน่งระดับหัวหน้าคนก่อนทราบเพื่อให้แก้ไขปัญหาให้ที่ผ่านมาเจ้าหน้าที่ตำแหน่งระดับหัวหน้าคนก่อนไม่เคยมีปัญหาและสามารถแก้ไขปัญหาให้กับผู้ร้องได้ แต่ปัจจุบันทางห้องสมุดเพื่อการเรียนรู้มีการเปลี่ยนเจ้าหน้าที่ตำแหน่งระดับหัวหน้า ซึ่งเพิ่งย้ายมาเป็นระยะเวลาประมาณ 1 เดือนแล้ว แต่กลับมีการแสดงกิริยามารยาทที่แย่มาก พูดจาไม่ดี เพราะเมื่อวันที่ 5 พฤศจิกายน 2566 เวลาประมาณ 14.00-15.00 น. มีรถมาจอดที่บริเวณหน้าบ้านของผู้ร้องและจอดทับเศษใบไม้ที่ผู้ร้องกวาดกองไว้ทั้งที่ผู้ร้องนำไม้มากั้นไว้แล้ว ทำให้ใบไม้กระจายไปทั่วบริเวณ เพราะผู้ร้องมักจะกวาดเศษใบไม้มากองรวมกันเพื่อให้เจ้าหน้าที่ กทม. เข้ามาเก็บกวาดในช่วงเช้า  ผู้ร้องคาดว่าน่าจะประชาชนที่มาใช้บริการห้องสมุดเพื่อการเรียนรู้ดังนั้นผู้ร้องจึงไปติดต่อที่ห้องสมุดเพื่อการเรียนรู้แต่เจ้าหน้าที่รักษาความปลอดภัยกันไม่ให้ผู้ร้องเข้าไปโดยแจ้งว่า "เดี๋ยวผมโดนด่า" แต่ผู้ร้องแจ้งกลับไปว่า "อ้าว ไม่ให้เข้าไปได้ยังไงฉันจะไปแจ้ง" เจ้าหน้าที่รักษาความปลอดภัยแจ้งว่า "ต้องแจ้งกับผม" แต่ผู้ร้องก็พยายามปัดและฝ่าเจ้าหน้าที่รักษาความปลอดภัยเข้าไปจนได้ จึงได้พบกับเจ้าหน้าที่ตำแหน่งระดับหัวหน้า ประจำห้องสมุดเพื่อการเรียนรู้เป็นเจ้าหน้าที่เพศหญิง (ทราบชื่อ-นามสกุล) รูปร่างสมส่วน ผิวดำ  สวมแว่นสายตา มีรอยสักเป็นรูปดอกไม้ที่แขน  แต่งกายด้วยชุดไปรเวท เสื้อยืดคอกลม กางเกง ซึ่งเจ้าหน้าที่ทำเป็นรู้ดีโดยพูดว่าบางครั้งรถที่ไปจอดหน้าบ้านของผู้ร้องอาจจะไม่รถของประชาชนที่เข้าใช้บริการห้องสมุดทุกครั้งก็ได้ และผู้ร้องได้เข้าไปนั่งเพื่อจะคุยเรื่องดังกล่าวแต่เจ้าหน้าที่กลับไล่ผู้ร้องออกมาและแจ้งว่า "เชิญออก อย่ามาทำเสียงดัง" ซึ่งผู้ร้องแจ้งว่าผู้ร้องไม่ได้เสียงดังแต่จังหวะที่ผู้ร้องจะพูดเจ้าหน้าที่ก็กลับสวนขึ้นมาทันที ด้วยความที่ผู้ร้องมีอารมณ์โกรธอยู่แล้วก็จะทวีความโกรธเพิ่มมากขึ้นและอารมณ์ไม่ดีเพิ่มขึ้น และผู้ร้องแจ้งว่าน้อยมากคนที่เข้าไปจอดบริเวณหน้าบ้านของผู้ร้องที่ไม่ใช้ผู้ที่เข้าใช้บริการห้องสมุด เจ้าหน้าที่ไม่เปิดโอกาสให้ผู้ร้องพูดแต่อย่างใดไม่ยอมให้ผู้ร้องพูดให้จบจะเชิญออกอย่างเดียว  และลูกน้องของเจ้าหน้าที่คนดังกล่าวมีการถ่ายวิดีโอไว้ด้วย และผู้ร้องก็ได้ออกมาและได้ไปถามบ้านอีกหลังหนึ่งว่ามีรถไปจอดที่หน้าบ้านผู้ร้องหรือไม่แต่ได้รับคำตอบว่าไม่มี แต่อยู่มาสักพักมีคนมาเอารถที่จอดไว้บริเวณหน้าบ้านของผู้ร้องและผู้ร้องได้ถามว่ามาจากไหนเขาตอบว่ามาจากห้องสมุดผู้ร้องจึงสงสัยว่าแล้วทำไมก่อนหน้านี้ที่ไปตามหาในห้องสมุดกลับไม่มีใครยอมรับ ดังนั้นผู้ร้องบอกให้บุคคลดังกล่าวรออยู่บริเวณและจะกลับไปแจ้งเจ้าหน้าที่ตำแหน่งระดับหัวหน้าคนดังกล่าวว่าเป็นประชาชนที่มาใช้บริการห้องสมุดที่ไปจอดรถบริเวณหน้าบ้านของผู้ร้อง แต่เจ้าหน้าที่กลับพูดว่า "ก็ถามแล้วนะว่าไม่มีๆ จะให้ทำอย่างไรละคะ" แต่แทนที่จะขอโทษผู้ร้องกลับมาแสดงพฤติกรรมที่ไม่เหมาะสมใส่ผู้ร้องแถมยังพูดกระแทกผู้ร้องและสร้างศัตรูกับผู้ร้องและเรียกผู้ร้องว่าป้าด้วย และผู้ร้องได้แจ้งว่าเมื่อ 2 วันก่อนก็ได้มีเหตุการณ์ในลักษณะดังกล่าวคือมีรถไปจอดขวางบริเวณประตูบ้านของผู้ร้องและในวันนั้นผู้ร้องได้เดินไปแจ้งเจ้าหน้าที่รักษาความปลอดภัยและเจ้าหน้าที่รักษาความปลอดก็ได้ไปเดินสอบถามประชาชนที่เข้าใช้บริการห้องสมุดว่าเป็นรถของใครแต่ก็ไม่มีรถของใครที่เข้าใช้บริการห้องสมุดผู้ร้องจึงได้พบกับบุคคลหนึ่งมาเอารถที่จอดไว้บริเวณประตูบ้านของผู้ร้อง ผู้ร้องจึงถามบุคคลดังกล่าวว่า "คุณไปไหนมา" บุคคลดังกล่าวตอบว่า "ไปห้องสมุดมา" ผู้ร้องจึงสงสัยว่าแล้วทำไมที่เจ้าหน้าที่รักษาความปลอดภัยไปตามหาว่าเป็นรถของใครถึงไม่มีใครยอมรับ   จากกรณีดังกล่าวทำให้ผู้ร้องได้รับความเดือดร้อนและไม่ได้รับการบริการที่ดีจากเจ้าหน้าที่ตำแหน่งระดับหัวหน้า ประจำห้องสมุดเพื่อการเรียนรู้  จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่ตำแหน่งระดับหัวหน้า ประจำห้องสมุดเพื่อการเรียนรู้บุคคลดังกล่าว
 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata